
EMENDI
Il-Kumitat għal-Libertajiet Ċivili, il-Ġustizzja u l-Intern jippreżenta lill-Kumitat għall-Affarijiet Barranin u lill-Kumitat għall-Kummerċ Internazzjonali, bħala l-kumitati responsabbli, dan li ġej:
<RepeatBlock-Amend><Amend>Emenda		<NumAm>1</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36</Article>
	

	Mozzjoni għal riżoluzzjoni
	Emenda

	36.	[kumitati li jagħtu opinjonijiet];
	36.	Jilqa’ d-deċiżjoni tal-Gvern tar-Renju Unit li jistabbilixxi mill-ġdid ir-relazzjoni tiegħu mal-UE u jesprimi s-sodisfazzjon tiegħu għall-fatt li s-sikurezza taċ-ċittadini għadha kruċjali fl-ambitu ta’ dan l-approċċ il-ġdid; itenni l-importanza tal-implimentazzjoni sħiħa kontinwa tal-ftehimiet eżistenti bejn ir-Renju Unit u l-UE, inklużi l-Ftehim tal-Ġimgħa l-Kbira u l-Qafas ta’ Windsor; jilqa’ l-ispinta pprovduta mid-Dikjarazzjoni Konġunta u l-Fehim Komuni dwar aġenda mġedda għall-kooperazzjoni bejn l-UE u r-Renju Unit, adottati mir-Renju Unit u mill-Kummissjoni fl-ewwel summit bejn l-UE u r-Renju Unit fid-19 ta’ Mejju 2025, f’termini ta’ infurzar tal-liġi u kooperazzjoni ġudizzjarja mtejba f’materji kriminali, kooperazzjoni msaħħa fir-rigward tar-riskji u tat-theddid mid-drogi, u kooperazzjoni approfondita rigward l-isfidi maħluqa mill-migrazzjoni irregolari;


</Amend>
<Amend>Emenda		<NumAm>2</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36a (ġdid)</Article>
	

	Mozzjoni għal riżoluzzjoni
	Emenda

	
	36a.	Jilqa’ l-impenn reċiproku li jiġu rispettati d-dritt internazzjonali u l-Konvenzjoni Ewropea dwar id-Drittijiet tal-Bniedem (KEDB) espress mill-Prim Ministru tar-Renju Unit u mill-President tal-Kummissjoni fid-dikjarazzjoni konġunta tagħhom tat-2 ta’ Ottubru 2024 rigward it-titjib tal-kooperazzjoni strateġika u fid-Dikjarazzjoni Konġunta tas-summit tal-UE u tar-Renju Unit fid-19 ta’ Mejju 2025; ifakkar li l-kundizzjonijiet ġenerali għall-applikazzjoni tat-Tielet Parti, kif stipulati taħt l-Artikolu 524(1) tal-FKK, huma r-rispett li ilu jeżisti għad-demokrazija, l-istat tad-dritt u l-protezzjoni tad-drittijiet u tal-libertajiet fundamentali tal-individwi, inklużi dawk stabbiliti fid-Dikjarazzjoni Universali tad-Drittijiet tal-Bniedem u l-KEDB, kif ukoll l-importanza li d-drittijiet u l-libertajiet żgurati fil-KEDB jingħataw effett domestikament; itenni li dawn il-kundizzjonijiet iridu jiġu ggarantiti bis-sħiħ sabiex il-FKK jiġi applikat u implimentat;


</Amend>

<Amend>Emenda			<NumAm>3</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36b (ġdid)</Article>
	

	Mozzjoni għal riżoluzzjoni
	Emenda

	
	36b.	Jilqa’ l-impenji, stabbiliti fid-Dikjarazzjoni Konġunta u fil-Fehim Komuni, għal ħidma flimkien aktar mill-qrib fil-ġlieda kontra t-traffikar ta’ bnedmin u l-faċilitazzjoni ta’ dħul klandestin ta’ persuni, it-traffikar tad-drogi, il-kriminalità organizzata serja u tranżnazzjonali, u t-terroriżmu u l-estremiżmu vjolenti, inkluża d-dimensjoni online tagħhom, billi tiġi implimentata t-Tielet Parti tal-FKK aktar malajr, b’mod aktar effettiv u aktar profond u billi jiġi sfruttat bis-sħiħ u jkompli jiġi żviluppat il-potenzjal tiegħu;


</Amend>

<Amend>Emenda		<NumAm>4</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36c (ġdid)</Article>
	

	Mozzjoni għal riżoluzzjoni
	Emenda

	
	36c.	Jilqa’ l-konklużjoni tar-rapport ta’ implimentazzjoni tal-Kummissjoni tal-2024 li l-implimentazzjoni tal-FKK fir-rigward tal-infurzar tal-liġi u l-kooperazzjoni ġudizzjarja ħadmet mingħajr xkiel matul is-sena li għaddiet;


</Amend>
<Amend>Emenda		<NumAm>5</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36d (ġdid)</Article>
	

	Mozzjoni għal riżoluzzjoni
	Emenda

	
	36d.	Jilqa’, b’mod partikolari, il-fatt li, sa tmiem l-2024, l-Istati Membri kollha u r-Renju Unit kienu taw lil xulxin aċċess għall-bażijiet tad-data nazzjonali tagħhom tad-DNA għal tiftix awtomatizzat, f’konformità mal-Artikolu 530 tal-FKK; jilqa’ l-fatt li, sa tmiem l-2024, ir-Renju Unit kien għamel 22 konnessjoni għal dak li jirrigwarda l-marki tas-swaba’ u kien lest jiffinalizza l-ħamsa li kien fadal; jirrikonoxxi l-ambizzjoni, stabbilita fil-Fehim Komuni, għall-partijiet biex isaħħu l-iskambji komuni u reċiproċi ta’ data dwar il-marki tas-swaba’, id-DNA, u r-rekords kriminali ta’ ċittadini ta’ pajjiżi terzi u jesploraw l-estensjoni tal-iskambju tad-data għall-immaġnijiet tal-wiċċ għall-prevenzjoni, id-detezzjoni u l-investigazzjoni ta’ reati kriminali, filwaqt li jissottolinja li l-iskambji eżistenti u estiżi jiddependu miż-żamma ta’ standard għoli ta’ protezzjoni tad-data u l-iżgurar li l-qafas legali li qed jevolvi tar-Renju Unit jibqa’ kompatibbli mar-rekwiżiti tal-UE dwar il-protezzjoni tad-data;


</Amend>
<Amend>Emenda		<NumAm>6</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36e (ġdid)</Article>
	

	Mozzjoni għal riżoluzzjoni
	Emenda

	
	36e.	Ifakkar fil-benefiċċju reċiproku u fil-ħtieġa ta’ infurzar tal-liġi u kooperazzjoni ġudizzjarja b’saħħithom biex jiġu indirizzati l-isfidi kondiviżi f’oqsma bħall-operazzjonijiet ta’ kontra t-terroriżmu, il-ħasil tal-flus u l-faċilitazzjoni ta’ dħul klandestin ta’ persuni u t-traffikar ta’ bnedmin; jilqa’ l-kooperazzjoni mill-qrib tar-Renju Unit ma’ aġenziji ewlenin tal-UE bħall-Europol, il-Eurojust u l-Frontex;


</Amend>
<Amend>Emenda		<NumAm>7</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36f (ġdid)</Article>
	

	Mozzjoni għal riżoluzzjoni
	Emenda

	
	36f.	Jilqa’ l-fatt li l-Gvern tar-Renju Unit żied il-preżenza tal-Aġenzija Nazzjonali ta’ Kontra l-Kriminalità tar-Renju Unit fil-Europol u li qed jaħdem, f’sens usa’, favur relazzjoni aktar mill-qrib mal-Europol, inkluż fir-rigward tal-kapaċità li d-data tiġi kondiviża f’ħin reali;


</Amend>
<Amend>Emenda		<NumAm>8</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36g (ġdid)</Article>
	

	Mozzjoni għal riżoluzzjoni
	Emenda

	
	36g.	Jieħu nota tar-rapporti annwali tal-Eurojust tal-2023 u l-2024 u jesprimi s-sodisfazzjon tiegħu fir-rigward tal-parteċipazzjoni u tal-involviment tar-Renju Unit fil-ħidma tal-aġenzija, fejn ir-Renju Unit kien il-pajjiż terz li ntalab l-aktar spiss jipparteċipa f’każijiet ġodda miftuħa mill-uffiċċji nazzjonali fl-aġenzija fis-sentejn li huma;


</Amend>
<Amend>Emenda		<NumAm>9</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36h (ġdid)</Article>
	

	Mozzjoni għal riżoluzzjoni
	Emenda

	
	36h.	Jilqa’ l-konklużjoni ta’ arranġament ta’ ħidma bejn il-Frontex u l-Uffiċċju tal-Intern tar-Renju Unit fl-2024 abbażi tal-impenn konġunt biex jittejbu s-sikurezza u s-sigurtà filwaqt li jiġu rispettati l-obbligi tad-drittijiet fundamentali; jinsab fiduċjuż li dan l-arranġament se jtejjeb il-kooperazzjoni rigward il-ġestjoni tal-fruntieri u s-sigurtà, inkluż l-istazzjonament ta’ persunal għal dmirijiet ta’ konsulenza u koordinazzjoni;


</Amend>
<Amend>Emenda		<NumAm>10</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36i (ġdid)</Article>
	

	Mozzjoni għal riżoluzzjoni
	Emenda

	
	36i.	Iħeġġeġ kooperazzjoni aktar mill-qrib bejn in-Network Ewropew dwar il-Migrazzjoni u l-aġenziji, inkluża l-Aġenzija tal-Unjoni Ewropea għall-Ażil u l-Frontex, u l-awtoritajiet rispettivi tar-Renju Unit, f’konformità mal-impenn meħud mill-partijiet fil-Fehim Komuni; iħeġġeġ il-konklużjoni ta’ arranġament ta’ ħidma dwar l-iskambju reċiproku ta’ informazzjoni bejn l-Aġenzija tal-Unjoni Ewropea dwar id-Drogi (EUDA) u l-awtoritajiet rilevanti tar-Renju Unit dwar ir-riskji u t-theddid mid-droga, sabiex tiġi ffaċilitata l-ħidma tal-aġenzija;


</Amend>
<Amend>Emenda		<NumAm>11</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36j (ġdid)</Article>
	

	Mozzjoni għal riżoluzzjoni
	Emenda

	
	36j.	Jinnota l-isfidi kondiviżi li r-Renju Unit u l-UE jiffaċċjaw f’termini ta’ migrazzjoni illegali; jesprimi l-appoġġ qawwi tiegħu għall-involviment tal-partijiet li jikkooperaw aktar mill-qrib f’forums u proċessi multilaterali biex jiġġieldu kontra l-faċilitazzjoni ta’ dħul klandestin ta’ migranti u t-traffikar ta’ bnedmin, fil-kondiviżjoni ta’ informazzjoni operazzjonali dwar ir-ritorni lejn pajjiżi terzi, u fl-esplorazzjoni ta’ mekkaniżmi ta’ deterrenza, f’konformità mad-dritt nazzjonali, tal-UE u internazzjonali, filwaqt li jżommu l-impenn tagħhom li jiggarantixxu protezzjoni internazzjonali għal dawk li jeħtiġuha;


</Amend>
<Amend>Emenda		<NumAm>12</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36k (ġdid)</Article>
	

	Mozzjoni għal riżoluzzjoni
	Emenda

	
	36k.	Jinnota li l-Abbozz ta’ Liġi l-ġdid dwar is-Sigurtà tal-Fruntieri, l-Ażil u l-Immigrazzjoni, introdott fil-Parlament tar-Renju Unit fit-30 ta’ Jannar 2025, jipprevedi l-possibbiltà li jiġu konklużi ftehimiet mal-pajjiżi tal-G7 u mas-sħab Ewropej ewlenin biex jiġi miġġieled il-kuntrabandu; jilqa’ x-xewqa tar-Renju Unit li jaħdem aktar mill-qrib ma’ Stati Membri individwali, fosthom Franza u l-Grupp Calais, fir-rigward tal-ġlieda kontra l-faċilitazzjoni ta’ dħul klandestin ta’ persuni u traffikar ta’ bnedmin, u b’mod usa’, fir-rigward tat-tisħiħ tas-sigurtà fil-fruntieri, inkluża s-sorveljanza tal-fruntieri;


</Amend>
<Amend>Emenda		<NumAm>13</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36l (ġdid)</Article>
	

	Mozzjoni għal riżoluzzjoni
	Emenda

	
	36l.	Ifakkar li s-sistema ta’ estradizzjoni bejn l-Istati Membri u r-Renju Unit, kif stabbilita fit-Titolu VII tat-Tielet Parti tal-FKK, hija differenti minn dik prevista bid-Deċiżjoni Kwadru tal-Kunsill fuq il-mandat ta’ arrest Ewropew1a; ifakkar li fis-sentenza reċenti tagħha1b, il-Qorti tal-Ġustizzja tal-Unjoni Ewropea ddeċidiet li l-awtorità ġudizzjarja ta’ eżekuzzjoni jeħtiġilha twettaq eżami indipendenti tar-riskju ta’ ksur tal-Karta tad-Drittijiet Fundamentali tal-Unjoni Ewropea, li l-persuna kkonċernata ssostni li tkun qed iġġarrab jekk tiġi kkonsenjata lir-Renju Unit;

	
	__________________

	
	1a Id-Deċiżjoni Kwadru tal-Kunsill 2002/584/ĠAI tat-13 ta’ Ġunju 2022 dwar il-mandat ta’ arrest Ewropew u l-proċeduri ta’ konsenja bejn l-Istati Membri (ĠU L 190, 18.7.2002, p. 1, ELI: http://data.europa.eu/eli/dec_framw/2002/584/oj).

	
	1b Sentenza tal-Qorti tal-Ġustizzja tad-29 ta’ Lulju 2024, Alchaster, C-202/24, ECLI:EU:C:2024:649.


</Amend>
<Amend>Emenda		<NumAm>14</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36m (ġdid)</Article>
	

	Mozzjoni għal riżoluzzjoni
	Emenda

	
	36m.	Ifakkar li t-Tielet Parti tal-FKK tippermetti flussi estiżi ta’ data bejn l-UE u r-Renju Unit, bħall-iskambju ta’ data dwar id-DNA, data dwar ir-reġistru tal-ismijiet tal-passiġġieri u informazzjoni dwar ir-rekords kriminali; jissottolinja, għalhekk, li huwa tal-akbar importanza li r-Renju Unit jiżgura li l-livell ta’ protezzjoni jkun essenzjalment ekwivalenti għal dak provdut mill-UE sabiex jiġi evitat li l-istandards tal-UE, u għaldaqstant id-drittijiet fundamentali taċ-ċittadini tal-UE, jitqiegħdu f’riskju meta d-data tiġi kondiviża mar-Renju Unit;


</Amend>
<Amend>Emenda		<NumAm>15</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36n (ġdid)</Article>
	

	Mozzjoni għal riżoluzzjoni
	Emenda

	
	36n.	Jinnota r-riforma li tinsab għaddejja tal-qafas tal-protezzjoni tad-data tar-Renju Unit permezz tal-Abbozz ta’ Liġi dwar id-Data (Użu u Aċċess), li tintroduċi firxa ta’ bidliet sostantivi fid-dispożizzjonijiet eżistenti tar-Regolament Ġenerali dwar il-Protezzjoni tad-Data tar-Renju Unit; jissottolinja l-importanza li jiġi żgurat li din ir-riforma ma twassalx għal dgħufija tal-protezzjonijiet għall-individwi li d-data personali tagħhom tiġi pproċessata fir-Renju Unit, b’mod partikolari meta d-data toriġina mill-UE; jinnota li l-Kummissjoni pproponiet l-adozzjoni ta’ estensjoni ta’ sitt xhur taż-żewġ deċiżjonijiet ta’ adegwatezza tal-2021 mar-Renju Unit; jinnota li din l-estensjoni tiggarantixxi l-fluss liberu tad-data mar-Renju Unit sas-27 ta’ Diċembru 2025, li jippermetti ż-żmien meħtieġ biex fir-Renju Unit jiġi konkluż il-proċess leġiżlattiv dwar l-Abbozz ta’ Liġi dwar id-Data (Użu u Aċċess), introdott fil-Parlament tar-Renju Unit fit-23 ta’ Ottubru 2024, u għall-Kummissjoni biex tivvaluta l-leġiżlazzjoni adottata u tiddeċiedi dwar l-adegwatezza tagħha;


</Amend>
<Amend>Emenda		<NumAm>16</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36o (ġdid)</Article>
	

	Mozzjoni għal riżoluzzjoni
	Emenda

	
	36o.	Jisħaq, f’dan ir-rigward, li l-kontinwazzjoni tal-eżistenza tad-deċiżjonijiet ta’ adegwatezza bejn l-UE u r-Renju Unit hija essenzjali biex jiġu ssalvagwardjati l-flussi transfruntiera tad-data u jiġi żgurat li d-drittijiet fundamentali taċ-ċittadini tal-UE jibqgħu jiġu rispettati fl-ambitu tal-FKK; jinnota li t-tiġdid ta’ dawn id-deċiżjonijiet se jiddependi l-aktar fuq il-kontenut finali u l-implimentazzjoni tal-qafas legali l-ġdid tar-Renju Unit;


</Amend>
<Amend>Emenda		<NumAm>17</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36p (ġdid)</Article>
	

	Mozzjoni għal riżoluzzjoni
	Emenda

	
	36p.	Jieħu nota tal-Opinjoni 06/2025 tal-Bord Ewropew għall-Protezzjoni tad-Data (EDPB), li tappoġġja estensjoni teknika u limitata fiż-żmien tad-deċiżjonijiet ta’ adegwatezza tar-Renju Unit sas-27 ta’ Diċembru 2025, unikament biex il-Kummissjoni tkun tista’ tivvaluta l-implikazzjonijiet tar-riforma ladarba tiġi adottata; ifakkar li l-Kummissjoni hija meħtieġa timmonitorja l-iżviluppi rilevanti kollha fir-Renju Unit matul dan il-perjodu u tiżgura li kwalunkwe deċiżjoni ta’ adegwatezza futura tkun ibbażata fuq evalwazzjoni komprensiva u aġġornata tal-qafas tal-protezzjoni tad-data tar-Renju Unit;


</Amend>
<Amend>Emenda		<NumAm>18</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36q (ġdid)</Article>
	

	Mozzjoni għal riżoluzzjoni
	Emenda

	
	36q.	Jissottolinja l-valur tad-djalogu kontinwu bejn l-UE u r-Renju Unit dwar il-governanza tal-intelliġenza artifiċjali (IA) biex jiġu promossi prinċipji kondiviżi u tiġi evitata l-frammentazzjoni regolatorja; jistieden lill-Kummissjoni u lill-Gvern tar-Renju Unit jesploraw toroq għal kooperazzjoni strutturata dwar l-IA u għall-parteċipazzjoni fl-iffissar tal-istandards, u jikkunsidraw arranġamenti ta’ rikonoxximent reċiproku għall-valutazzjoni tal-konformità;


</Amend>
<Amend>Emenda		<NumAm>19</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36r (ġdid)</Article>
	

	Mozzjoni għal riżoluzzjoni
	Emenda

	
	36r.	Jiddispjaċih dwar in-nuqqas ta’ impenn iddedikat għall-kooperazzjoni fl-IA fil-Fehim Komuni dwar aġenda mġedda għar-relazzjonijiet bejn l-UE u r-Renju Unit, minkejja l-importanza strateġika li jitrawwem allinjament tranżnazzjonali dwar l-iżvilupp ta’ IA affidabbli, u jfakkar li l-Artikolu 39 tar-Regolament (UE) 2024/1689 (l-Att dwar l-IA)1a jippermetti r-rikonoxximent tal-korpi ta’ valutazzjoni tal-konformità stabbiliti f’pajjiżi terzi taħt kundizzjonijiet speċifiċi u soġġett għal ftehim bejn l-UE u l-pajjiż terz ikkonċernat;
______________
1a Ir-Regolament (UE) 2024/1689 tal-Parlament Ewropew u tal-Kunsill tat-13 ta’ Ġunju 2024 li jistabbilixxi regoli armonizzati dwar l-intelliġenza artifiċjali u li jemenda r-Regolamenti (KE) Nru 300/2008, (UE) Nru 167/2013, (UE) Nru 168/2013, (UE) 2018/858, (UE) 2018/1139 u (UE) 2019/2144 u d-Direttivi 2014/90/UE, (UE) 2016/797 u (UE) 2020/1828 (l-Att dwar l-Intelliġenza Artifiċjali) (ĠU L, 2024/1689, 12.7.2024, ELI: http://data.europa.eu/eli/reg/2024/1689/oj).


</Amend>
<Amend>Emenda		<NumAm>20</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36s (ġdid)</Article>
	

	Mozzjoni għal riżoluzzjoni
	Emenda

	
	36s.	Jinnota li l-Artikoli 103-107 u 109 tal-Att dwar l-IA jemendaw il-leġiżlazzjoni eżistenti tal-UE dwar il-prodotti li tapplika fl-Irlanda ta’ Fuq fl-ambitu tal-Anness 2 tal-Qafas ta’ Windsor; jieħu nota tal-proposta tal-Kummissjoni tal-24 ta’ Marzu 2025 biex jiġu inklużi ċerti dispożizzjonijiet tal-Att dwar l-IA fl-Anness 2 tal-Qafas ta’ Windsor, bl-għan li tiġi żgurata l-konsistenza fir-regolamentazzjoni tal-oġġetti u tas-servizzi assoċjati fl-Irlanda ta’ Fuq; jirrikonoxxi li allinjament regolatorju akbar f’oqsma bħas-sikurezza tal-prodotti u s-sorveljanza tas-suq jista’ jgħin biex jappoġġja ċ-ċarezza legali u l-kontinwità tas-suq; jinkoraġġixxi djalogu kontinwu bejn l-UE u r-Renju Unit fil-qafas tal-Kumitat Konġunt, bil-ħsieb li jiġu identifikati approċċi reċiprokament aċċettabbli li jżommu standards għoljin ta’ protezzjoni tal-konsumatur u koerenza regolatorja;


</Amend>
<Amend>Emenda		<NumAm>21</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36t (ġdid)</Article>
	

	Mozzjoni għal riżoluzzjoni
	Emenda

	
	36t.	Ifakkar fil-ħtieġa li l-Ftehim tal-Ġimgħa l-Kbira jiġi rispettat bis-sħiħ fil-partijiet kollha tiegħu, kif iddikjarat fil-Ftehim dwar il-Ħruġ; ifakkar fl-impenn vinkolanti tar-Renju Unit, fl-ambitu tal-Artikolu 2 tal-Qafas ta’ Windsor, biex jiġi żgurat li ma jkun hemm ebda tnaqqis ta’ drittijiet, salvagwardji u ugwaljanza ta’ opportunitajiet, kif stabbilit fil-Ftehim tal-Ġimgħa l-Kbira; jissottolinja li l-protezzjoni effettiva ta’ dawn id-drittijiet hija essenzjali wkoll biex tinżamm il-fiduċja u l-kooperazzjoni fl-ambitu tal-FKK, b’mod partikolari f’oqsma bħall-infurzar tal-liġi, id-drittijiet tax-xogħol u l-aċċess għall-ġustizzja; jistieden lill-Kummissjoni tkompli timmonitorja l-konformità ma’ dan l-obbligu u tinvolvi ruħha mal-awtoritajiet rilevanti tar-Renju Unit fejn jitfaċċaw riskji ta’ rigressjoni tad-drittijiet; ifakkar li kwalunkwe emenda għas-sitt Direttivi tal-UE dwar l-ugwaljanza elenkati fl-Anness 1 tal-Ftehim dwar il-Ħruġ bejn l-UE u r-Renju Unit trid tiġi riflessa fil-liġi tal-Irlanda ta’ Fuq biex jiġi żgurat li d-drittijiet ma jitnaqqsux; jitlob li jsiru aktar sforzi biex tittejjeb ir-rappreżentanza demokratika ta’ ċittadini tal-UE permezz ta’ jedd it-twelid li jgħixu fl-Irlanda ta’ Fuq;


</Amend>
<Amend>Emenda		<NumAm>22</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36u (ġdid)</Article>
	

	Mozzjoni għal riżoluzzjoni
	Emenda

	
	36u.	Jistieden lir-Renju Unit u lill-Istati Membri jiżguraw li d-drittijiet taċ-ċittadini jibqgħu prijorità konġunta ewlenija fir-relazzjonijiet bejn l-UE u r-Renju Unit, filwaqt li jiġi ggarantit li ċ-ċittadini kollha tal-UE u tar-Renju Unit, li għall-benefiċċju tagħhom ġie konkluż il-Ftehim dwar il-Ħruġ, ikunu jistgħu jgawdu bis-sħiħ id-drittijiet tagħhom; jinnota b’sodisfazzjon it-tiġdid tal-impenn kondiviż tal-UE u tar-Renju Unit għall-implimentazzjoni sħiħa, f’waqtha u leali tal-Ftehim dwar il-Ħruġ fil-partijiet kollha tiegħu; jilqa’ l-pass leġiżlattiv meħud mill-Gvern tar-Renju Unit relatat maċ-ċarezza legali għaċ-ċittadini tal-UE bi status li jippreċedi l-istatus ta’ stabbilit fl-ambitu tal-iskema għall-kisba tal-istatus ta’ stabbilit għaċ-ċittadini tal-UE u għandu fiduċja li se jiżgura tranżizzjoni bla xkiel għaċ-ċittadini minn residenza temporanja għal waħda permanenti matul is-sentejn li ġejjin; jirrimarka li l-Awtorità Indipendenti ta’ Monitoraġġ għall-Ftehimiet dwar id-Drittijiet taċ-Ċittadini identifikat il-kondiviżjoni tad-data bejn l-UE u r-Renju Unit bħala qasam li jista’ jikkawża dewmien fl-applikazzjonijiet tal-iskema għall-kisba tal-istatus ta’ stabbilit għaċ-ċittadini tal-UE, meta l-Istati Membri jkollhom informazzjoni rilevanti għall-applikazzjoni; jistieden, għalhekk, lill-Kummissjoni u lill-awtoritajiet tal-Istati Membri jżidu r-risponsività tagħhom għat-talbiet u jiggarantixxu skambju aħjar ta’ informazzjoni bejn ir-Renju Unit u l-pajjiżi tal-UE, taż-Żona Ekonomika Ewropea u tal-Assoċjazzjoni Ewropea tal-Kummerċ Ħieles biex jipprevjenu d-dewmien u jiżguraw proċess ta’ applikazzjoni bla xkiel għaċ-ċittadini;


</Amend>
<Amend>Emenda		<NumAm>23</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36v (ġdid)</Article>
	

	Mozzjoni għal riżoluzzjoni
	Emenda

	
	36v.	Jilqa’ l-impenn kondiviż espress fil-Fehim Komuni fir-rigward tal-istabbiliment ta’ skema ta’ esperjenzi għaż-żgħażagħ; iqis li l-partijiet għandhom ikunu ambizzjużi fl-iżvilupp tad-dettalji tal-iskema f’termini tal-kamp ta’ applikazzjoni, it-tul tas-soġġorn u l-attivitajiet koperti; iħeġġeġ bil-qawwa lir-Renju Unit, f’dan il-kuntest, juri li huwa miftuħ għall-proposti ppreżentati mill-Kummissjoni f’dan il-qasam fl-2024; jemmen bis-sħiħ li ftehim dwar il-mobbiltà taż-żgħażagħ irid ikun komponent essenzjali ta’ kwalunkwe reviżjoni futura tal-FKK;


</Amend>
<Amend>Emenda		<NumAm>24</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36w (ġdid)</Article>
	

	Mozzjoni għal riżoluzzjoni
	Emenda

	
	36w.	Iqis li skema bħal din għandha potenzjal sinifikanti li tispira ġenerazzjoni ġdida ta’ żgħażagħ Ewropej u Brittaniċi billi trawwem skambji legali u interpersonali msejsa fuq valuri demokratiċi kondiviżi, fehim kulturali u fiduċja reċiproka, u li tista’ twitti t-triq għal kooperazzjoni fit-tul, koeżjoni soċjali, u networks tranżnazzjonali aktar b’saħħithom fost iż-żgħażagħ; iħeġġeġ ukoll liż-żewġ naħat jikkunsidraw li jiffaċilitaw il-mobbiltà bejn ir-Renju Unit u l-UE anke lil hinn mill-iskema proposta ta’ esperjenzi għaż-żgħażagħ;


</Amend>
<Amend>Emenda		<NumAm>25</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36x (ġdid)</Article>
	

	Mozzjoni għal riżoluzzjoni
	Emenda

	
	36x.	Jisħaq fuq il-benefiċċju komuni potenzjali ta’ arranġamenti mtejba u reċiproċi ta’ mobbiltà professjonali fuq terminu qasir; jaqbel mal-Kummissjoni li s-sistema ta’ sponsorizzazzjoni tar-Renju Unit għall-għoti ta’ viżi għal xogħol lill-fornituri tas-servizzi tal-UE hija wisq ikkumplikata u oneruża kemm għall-impjegaturi tar-Renju Unit kif ukoll għall-benefiċjarji tal-UE tal-viżi u jistieden lir-Renju Unit jeżenta lill-fornituri tas-servizzi koperti mill-FKK mis-sistema ta’ sponsorizzazzjoni; jistieden lir-Renju Unit ikompli jieħu l-miżuri kollha meħtieġa biex jiġġieled id-diskriminazzjoni kontra ċ-ċittadini tal-UE li jgħixu fir-Renju Unit;



</Amend>
</RepeatBlock-Amend>


[bookmark: _GoBack]ANNESS: DIKJARAZZJONI TAL-KONTRIBUT
F’konformità mal-Artikolu 8 tal-Anness I tar-Regoli ta’ Proċedura, ir-rapporteur għal opinjoni jiddikjara li fl-opinjoni tiegħu inkluda kontribut dwar kwistjonijiet li għandhom x’jaqsmu mas-suġġett tal-fajl li rċieva, għat-tħejjija tal-opinjoni, sal-adozzjoni tagħha fil-kumitat, mingħand ir-rappreżentanti ta’ gruppi ta’interess li jaqgħu fil-kamp ta’ applikazzjoni tal-Ftehim Interistituzzjonali dwar Reġistru Obbligatorju ta’ Trasparenza[footnoteRef:1]1 li ġejjin, jew mingħand ir-rappreżentanti ta’ awtoritajiet pubbliċi ta’ pajjiżi terzi, inklużi l-missjonijiet diplomatiċi u l-ambaxxati tagħhom, li ġejjin: [1:  Il-Ftehim Interistituzzjonali tal-20 ta’ Mejju 2021 bejn il-Parlament Ewropew, il-Kunsill tal-Unjoni Ewropea u l-Kummissjoni Ewropea dwar Reġistru Obbligatorju ta’ Trasparenza (ĠU L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).] 


	1. Rappreżentanti ta’ gruppi ta’ interess li jaqgħu fil-kamp ta’ applikazzjoni tal-Ftehim Interistituzzjonali dwar Reġistru Obbligatorju ta’ Trasparenza

	

	

	

	2. Rappreżentanti ta’ awtoritajiet pubbliċi ta’ pajjiżi terzi, inklużi l-missjonijiet diplomatiċi u l-ambaxxati tagħhom

	UK Mission to the European Union

	

	



Il-lista ta’ hawn fuq hija mfassla taħt ir-responsabbiltà esklużiva tar-rapporteur għal opinjoni.

Meta persuni fiżiċi jkunu identifikati fil-lista b’isimhom, bil-funzjoni tagħhom jew bit-tnejn li huma, ir-rapporteur għal opinjoni jiddikjara li ppreżenta lill-persuni fiżiċi kkonċernati l-Avviż tal-Parlament Ewropew Nru 484 dwar il-Protezzjoni tad-Data (https://www.europarl.europa.eu/data-protect/index.do), li jistabbilixxi l-kundizzjonijiet applikabbli għall-ipproċessar tad-data personali tagħhom u d-drittijiet marbuta ma’ dak l-ipproċessar.

